Schumacher met tye "by sy bewussyn" | Maroela Media
"Daar is kort oomblikke waar hy by sy bewussyn is; hy toon klein tekens van vordering," het Sabine Kehm tydens 'n onderhoud aan die staatsuitsaaier ARD gesê.
Kehm sê egter dokters by die kliniek in Grenoble, Frankryk, waar Schumacher behandel word, kan nie 'n prognose maak nie.
Die voormalige F1-kampioen het op 29 Desember tydens 'n ski-ongeluk by Meribel ernstige kopbeserings opgedoen. Hy moes twee operasies ondergaan en word sedertdien onder verdowing gehou. Kehm het op 30 Januarie gesê dokters is besig om die medikasie te verminder in 'n poging om Schumacher uit die koma wakker te maak. Hy het van 4 April tekens getoon dat hy by sy bewussyn is en wakker word.
"Daar word medies 'n onderskeid getref tussen 'n persoon wat by sy bewussyn is en iemand wat wakker is," het Kehm Sondag gesê. "Interaksie met ander is 'n voorvereiste om met die herstelproses voort te gaan."
Kehm het nie verdere besonderhede gegee nie, om Schumacher se gesin se privaatheid te beskerm. Sy sê die gesin is ontsteld dat die media dokters aanhaal wat nie by die behandeling betrokke is of vertroud is met die saak nie. -SAPA